Næsten hver tiende gik i fælden, da Nordjyllands Politi i samarbejde med blandt andet SKAT igår afholdt udvidet rutinekontrol i hele Nordjylland.

450 trafiksyndere blev taget af Nordjyllands Politi i gårsdagens politi-razzia. Kontrollen var delt op i 3 hovedområder. Kontrol af person- og varebiler, traktorer, motorcykler samt knallerter Indsats mod trafikfarlige forseelser, fx manglende brug af sele eller brug af håndholdt mobil under kørsel Tungvognskontrol, som fandt sted ved Hirtshals Havn og ved Støvring. - Vi afholder disse store kontroller, fordi vi gerne vil kontrollere bredt, så vi også kigger efter andre lovovertrædelser end 'kun' færdselsrelaterede forseelser," siger indsatslederen, politikommissær Claus Kjær-Pedersen fra Nordjyllands Politi, der udtrykker tilfredshed med kollegernes indsats. Resultatet af torsdagens kontrol er opgjort til omkring 5000 standsede køretøjer, med foreløbig over 450 optaget rapporter. Lige fra fejl og mangler på knallert, personbiler og lastbiler, trafikfarlige forseelser som manglende selebrug, anvendelse at håndholdt mobiltelefon samt adskillige hastighedsovertrædelser, spirituskørsel samt kørsel uden førerret. Kontrolstederne var primært i Aalborg, Frederikshavn, Hjørring, Pandrup, Hirtshals, Støvring og Hobro. Kontrollen blev udført som et samarbejde med politifolk fra flere afdelinger, især færdselspolitiet og lokalpolitiet deltog i kontrollen.